Alicia Machado

Alicia Machado (Maracay, Aragua, Venezuela,1976ko abenduaren 6a) venezuelar aktorea, aurkezlea, ekoizlea, enpresaburua eta modeloa da, Venezuelako eta Estatu Batuetako edertasun-erregina ohia. Machado izan zen Yaracuyren ordezkaria Miss Venezuela 1995ean, eta irabazi egin zuen. 1996an, Miss Unibertso 1996 izendatu zuten, Venezuelako laugarren emakumea sari hori lortzen. Nazioarteko ospea eman zion.

2016. urtean, Machadok estatubatuar nazionalitatea lortu zuen. Los Angelesen (Kalifornia) bizi da alabarekin batera.

 Biografia 

 Hastapenak 
Venezuelako hirigunean dagoen Maracay hirian jaio zen. Arturo Machadoren alaba da, jatorri espainiarrekoa, jostailu-denda baten jabea, eta ama, Martha Fajardo, immigrante kubatarra, jatetxe baten jabea. 4 urte zituenetik 16 urte bete arte dantzan aritu zen, musika lanetarako dantzan. Batxilergoan 15 urterekin graduatu zen, eta, ondoren, unibertsitate-ikasketak hasi zituen; lehenbizi, enpresa-administrazioa egin zuen "Valentziako Zentroko Unibertsitate Teknologikoan", eta, gero, legeak.

 Edertasun lehiaketak 

 Miss Maracay 
1995eko Miss Venezuelan parte hartu aurretik, 1994an "Maracayko San Jose Feriako Erregina" izendatu zuten.

 Miss Venezuela 
Miss Venezuelaren 1995eko edizioan irabazi zuen, urte horretako irailaren 28an. Yaracuy estatua ordezkatu zuen, eta lehiakideen arteko gogokoena izan zen Miss Mundo Miss Nueva Esparta Jacqueline Aguilerari aurrea hartu zion.

 Miss Unibertso 1996 
San Salvadorren (El Salvador) 1996ko Munduko Kafearen Erregina titulua lortu eta gutxira, Ameriketako Estatu Batuetara joan zen bere herrialdea (Venezuela) Miss Unibertso lehiaketan ordezkatzera, eta, gogokoa ez izan arren, Machadok, iragarpen guztien aurka, 1996ko maiatzaren 17ko gauean lehen finalista (Miss Aruba) eta beste 78 hautagaiak gaindituta, irabazlea, erregina izan zen. Gainera, Jacqueline Aguilera herrikideak 1995eko Miss Mundo koroa ere irabazi zuen, eta Venezuelak, aldi berean, edertasun-lehiaketen munduko bi titulu garrantzitsuenak irabazi zituen. Gailendu zen bigarren aldia markatu zuen. 

Machadoren erreginaldia polemikoa izan zen eskandalu batengatik, garai hartan Miss Unibertsoren jabeak, Donald Trump AEBetako aberats eta geroagoko presidenteak, eta arrakasta izan eta gutxira pisua nabarmen handitu zelako gertatu zen. 18 kilo (40 libera) gizendu zen, eta 1997ko urtarrilean New Yorken gimnasio batean, argazkilari, kamera eta beste batzuen aurrean gimnasia egitera behartu zuten. Gertaera hark zuzenean eraman zuen ospera, eta historiako Miss Unibertso ezagunena izatera.

 Miss Unibertso izan ostean 
Alicia Machado hainbat telenobelatan agertu da, eta lehena Samantha izan zen (1998). Interpretazio horrek ACE (New Yorkeko Kritikarien Elkartea) eta Media sariak eman zizkion Espainian, 1998. urteko aktore berri onena izateagatik.

1998an, eskandalu judizial batean nahastuta egon zen, ustez, Venezuelako auzitegi bateko epaileari mehatxu larriak egiteagatik. Garai hartako bikotekidearen kasuaren ardura zuen epaile horrek, auto-istripu batekin zerikusia zuen kontu batengatik.

2004ko maiatzean, Alicia Machado izeneko diskoa plazaratu zuen bakarlari gisa.

2005ean, Antena 3 kate espainiarreko reality showean parte hartu zuen Aliciak, La granja de los famosos (bigarren edizioan) izenekoan. Eskandalua sortu zuen, ustez sexu-harremanak izateagatik, Fernando Acaso lehiakidearekin kameren aurrean, eta garai hartako bikotekide sentimentala zen Bob Abreu beisbol-jokalari venezuelarrarekin konprometituta egonda. Historiako lehen Miss Unibertso izan zen Playboy aldizkarirako argazki-saio bat egin zuena eta azalean biluzik posatuta azaldu zena. Lehenbizi, Mexikoko edizioan, 2006ko otsailean, eta, ondoren, 2007ko urrian, AEBko edizioan, argazki horiek Donald Trump berari eskaini zizkion.Alicia Machado 'arde' en 'Playboy', Esmas.

Bere filmetako bat I love Miami da, eta Ofelia Medinarekin partekatu zituen kredituak.

2006ko otsailaren 19an, Mexikoko Cantando por un sueño reality showean egin zuen debuta Machadok. Irabazleak amets bat egia bihurtzeko aukera zuen. 2007. urtearen hasieran, Univisión kateak ekoitzitako Nuestra Bella Latina reality showaren lehen denboraldiko epaimahaiko kidea izan zen Osmel Sousa Miss Venezuelako presidente ohiarekin batera.

2008ko ekainaren 25ean, Machado Dinora izeneko neskatoaren ama izan zen, Miamin, Estatu Batuetan.¡Alicia Machado ya es mamá! Univisión. 

2009an, telenobeletara itzuli zen Mexikoko Televisarako produkzioan, eta Hasta que el dinero nos separe izeneko telenobela, ekainaren 29an estreinatua. Azaroaren 17an Un amante a la medida obra estreinatu zuen Mexikon, William Levy protagonista eta ekoizlea zela.

2010eko urtarrilaren 22an, Mexikoko Plaza de las Estrellas galeriako Luminarien Pasealekuan jarri ziren bere aztarnak. Urte bereko uztailean, Playboy México aldizkarirako biluzik agertu zen berriro.

2012ko azaroaren 18an, hirugarren postua lortu zuen Aliciak Mira Quién Baila dantza-saioaren 3. denboraldian.

2014. urtean minbizia izan zuela esan zuen, eta 2013an diagnostikatu ziotela, La Madame kolonbiar seriea grabatzen ari zela. Horregatik hartu zuen tratamendua eta mastektomia bikoitza egin zuen.

2017an, Donn Frantziskok ekoiztutako Telemundo kateko Gran Oportunidad saioan parte hartu zuen.

2019an Divinas antzerki-lanaren taldeko kidea izan zen, eta He matado a mi marido filmean parte hartu zuen.

2021ean MasterChef Celebrity-ren bertsio kolonbiarrean eta mexikarrean parte hartu zuen. What's Up Alicia saioa ere estreinatu zuen, pertsona famatuei egindako elkarrizketa-saioa. Gainera, urte horretako azaroan, Telemundo kate estatubatuarreko La casa de los famosos reality showaren lehen irabazlea izan zen, 40'586.129 botorekin, eta 200.000 dolarreko saria irabazi zuen.

2022an, elkarrizketa batean, Machadok aitortu zuen gehiegikeriak egin zituela erreginaldiaren ondoren, anfetaminak probatzera iritsi zen, eta edari alkoholiko gehiegi hartu zituela.

 Estatu Batuetako 2016ko lehendakaritza-kanpainako eragile 
2016ko irailaren 26an, ia amaituta zela Trump-Clinton lehendakaritzako eztabaida, non AEBko herritarrentzako funtsezko zenbait gairi buruz hitz egin zen, Hillary Clinton hautagai demokratak Miss Unibertso ohiak bere garaian jasan zituen tratu txarrak eta irainak azaldu zituen eztabaidan, Donald Trump baitzen edertasun lehiaketa horren jabea. Honako hauxe aipatu zuen: "Gizon honek emakumeei "itsusiak", "txerriak" deitu die emakumeei. Haurdunaldia enplegu-emaileentzat desegokia dela esan duenak... eta edertasun-lehiaketa batean emakume baten zerbait esan zuenak... 'Miss txaerritxo' deitu zion emakume horri, eta  ondoren 'etxekoandre' deitu zion, latindarra zelako.

Donald, Alicia Machado du izena, eta AEBko herritar egin zen. Zaude ziur, azaroan bozkatu egingo duena.", esanda amaitu zuen.

Trumpek zera erantzun zuen: "inoiz ez nuen halakorik esan."

Machadok, Twitter bidez, Hilary Clintonen hitzak eskertu zituen.

 Edertasun-tituluak 
UrteaTitulua1995Miss Yaracuy 19951995Miss Venezuela, 199519961996ko Munduko Kafearen Erregina1996Miss Unibertso 1996

 Filmografia 

 Telebista 
UrteaTelenobelaPertsonaia1997The NannyBere burua (Miss Unibertso)1998SamanthaSamantha Del Llano1999Infierno en el paraísoMarian Ordiales2000Estamos unidosMari2002Mambo y canelaCanela2006La hora picoAlicia2007Amor sin maquillajeMarina Fernández RosalesEl PanteraDiana Rodríguez2009Los simuladores Camila /  2. denboraldia,
Atala: "El precio de la fama"Hasta que el dinero nos separeAna Karen Sandoval2009-2010Atrévete a soñarElectra2011-2012Una familia con suerteCandelaria de los Ángeles "Candy" López Fernández2013Porque el amor mandaLa MadameMadame Rochy "la Madame"2015Lo imperdonableClaudia Ordaz2017Milagros de NavidadJuana León2021Esta historia me suenaNora / Atala: "Suelta mi mano"2023Juego de mentirasAlejandra EdwardsAmores que engañanSabrina / Atala: Amor compartido.

 Programak & reality Showak 
UrteaSaioaRolaKatea1997Miss Venezuela 1997Aurkezle gonbidatuaVenevision1998Miss Venezuela 1998Epailea2005La Granja 2Partehartzailea: 7. kanporatuaAntena 32007Nuestra Belleza Latina 2007EpaileaUnivision2012Mira Quien BailaPartehartzailea; 3. sailkatuaPremios JuventudGidaria2014Nuestra Belleza Latina 2014Amabitxia2021What's up AliciaGidariaVenevisionMasterChef Celebrity ColombiaPartehartzailea: 6. kanporatua Canal RCNMasterChef Celebrity MéxicoPartehartzailea: 6. kanporatua TV Azteca¿Quién es la máscara?Partehartzailea: 9. kanporatua Canal RCN2021-2022La casa de los famososPartehartzailea; Irabazlea, Panelista Telemundo2023Secretos de las indomablesBere burua Canela TV

 Filmak 
UrteaPelikulaPertsonaia2006Cansada de besar saposCassandra2007I love MiamiGiselle2016Juan Diego: El indio de Guadalupe2017Juan Apóstol, el más amadoSacerdotisa De Artemisa2019¡He matado a mi marido!Telma2021Expiación: El fantasma de la cabaña

 Antzerkia 
UrteaIzenburuaPertsonaia2009Un amante a la medidaLindaLos Alacranes2010Hairspray- México, El MusicalVelma2019Divinas

 Diskografia 
UrteaIzenburuaDiskoetxea2004Alicia Machado Universal2010Si se Acabara el Mundo Compañía Fonográfica Internacional - Mexiko

 Aintzatespenak 

 1998an ACENew Yorkeko Kritikarien Elkartearen saria, Samantha telenobelan egindako lanarengatik.
 1998an aktore berri onenaren Media saria Espainian.
 2010eko urtarrilaren 22an, Mexikoko Plaza de las Estrellas galeriako Luminarien Pasealekuan jarri ziren bere aztarnak. Urte bereko uztailean, Playboy México aldizkarirako biluzik agertu zen berriro.

 Erreferentziak 

 Kanpo estekak 

Aurrekoa:
Chelsi Smith, Miss Unibertso 
1996Hurrengoa:
Brook Lee, Aurrekoa:
Denyse Floreano, Miss Venezuela 
1996Hurrengoa:
Marena Bencomo, 

Kategoria:Emigranteak
Kategoria:Venezuelako emakume aktoreak
Kategoria:Emakume enpresaburuak
Kategoria:Emakume modeloak
Kategoria:Venezuelako modeloak
Kategoria:Emakume abeslariak
Kategoria:Venezuelako abeslariak
Kategoria:Miss Unibertsoren irabazleak